αρχοντος ξενοκριτου του μνασιδαμου μηνος ιλαιου βουλευοντων πολυκλειτου λαιαδα χαριξενου αρχελαου επι τοισδε απεδοτο ασκληπω νι[κ]οβουλου τωι απολλωνι τωι πυθιωι σωμα γυναικειον οικογενες αι ονομα σωτηρις τιμας αργυριου μναν πεντε και ταν τιμαν απεχει πασαν. βεβαιωσηρ κατα τον νομον σωστρατος σωτυλου. παραμεινατω δε σωτηρις ασκληποι εως κα ζωη ασκληπω ποιουσα το επιτασσομενον υπ αυτας παν το δυνατον. ει δε μη ποιεοι η μη παραμενοι καθως γεγραπται εξουσιαν εχετω ασκληπω μαστιγουσα σωτηριν και επιτιμεουσα αυται. ει δε προτερον θελοι χωριζεσθαι σωτηρις απο ασκληπους χωριζεσθω καταβαλουσα ασκληποι αργυριου μνας τρεις καθως επιστευσε σωτηρις τωι θεωι ταν ωναν εφ ωιτε ελευθεραν ειμεν και ανεφαπτον απο παντων. ει δε τις εφαπτοιτο σωτηριος επι καταδουλισμωι βεβαιον παρεχοντω ταν ωναν τωι θεωι α τε αποδομενα και ο βεβαιωτ[ηρ].
Phokis — Delphi — undated